Nasilje i dalje svakodnevna prijetnja Iraku
U vrijeme proslave godišnjeg blagdana Ashura, najmanje 28 šijitskih muslimana poginulo je uslijed nekoliko eksplozija bombi
Hoće li nasilje od posljednjih osam godina biti okončano kad američke snage odu iz Iraka ili će ga, kako se neki boje, biti još više? Jučer su među masom šiitskih muslimana u Iraku eskplodirale bombe, usmrtivši najmanje 28 osoba tokom vjerske molitve. Ove su eksplozije najnoviji podsjetnik da je nasilje i dalje svakodnevna prijetnja u Iraku. Sigurnost u Iraku i dalje je krhka. Unatoč pojačanoj prisutnosti policije, nekoliko bombi koje su eksplodirale je usmrtilo desetak Šiita. Hodočasnici su upravo proslavljali godišnji blagdan Ashura kako bi obilježili smrt Imama Husseina, unuka proroka Muhammaada, u sedmom stoljeću. Izdaleka, Bagdad izgleda kao normalan, gusto naseljen grad. Međutim, za one koji u njemu žive, poput Hebe Hisham, nasilje i smrt dio su životne svakodnevice. "Kada vidite da ljudi umiru, netko će reći: 'Znam kako je to.' Ljudi u Egiptu ili negdje drugdje u inozemstvu reći će da znaju kako je to. No, nitko ne zna kako je to u stvari dok ne dođe živjeti ovdje i svojim očima vidi kroz što Iračani prolaze, a to je zaista strašno." Za nekoliko tjedana, američka će se vojska u cijelosti povući iz Iraka. Neki Iračani u pitanje dovode rezultate osmogodišnje prisutnosti američkih vojnih snaga u zemlji. Sudac Abdulrazaq Mahmoud Ismail radi na nadoknađivanju štete žrtvama nasilja od američke invazije 2003. godine: "On kaže da su greške vojske i teroristički napadi iza sebe ostavili mnogo štete i brojne žrtve." Ono što ostaje nerazjašnjeno je hoće li nasilje od posljednjih osam godina biti okončano kad američke snage odu iz Iraka. Ili će, kako se neki pribojavaju, nasilja biti još više.